અમાસની કાળી અંધારી ભયંકર વરસાદી રાતમાં રવિ પૂર જોશમાં ગાડી ચલાવી રહ્યો હતો.ધ્રુસકે ધ્રુસકે રડતી અનિતા રવિને કહી રહી હતી “તેં શા માટે આવું કર્યું???” રવિ કહે “તે મને જોઈ જાત તો તને અને મને બંનેને મારી નાખત……..આ ન કરું તો શું કરું???” બીક,ધ્રુજારી,ગભરાટ ને ભારે વરસાદમાં ફૂલ સ્પીડમાં જતી ગાડીનું બેલેન્સ ખોતાં ગાડી જોરથી મોટા ઝાડ સાથે અથડાઈ……સ્ટીયરીંગ રવિના પેટમાં ઘૂસી જતા ત્યાં જ તે મોતને હવાલે થઈ ગયો .ભગવાનની કરામત કે અનિતા સાવ …….બચી ગઈ. તે ગાડી માંથી પરાણે બહાર નીકળી.તેનું મગજ સાવ…..બહેર મારી ગયું હતું. હવે શું કરવું તે તેને કંઈ સમજમાં નહોતુ આવતું.